همدارنګه تر دې مخکې د طالبانو حکومت ویلي وو، چې دوی به له پاکستان سره د افغانستان له پولو سره پرتو ولایتونو کې زرګونه پاکستاني کډوال د افغانستان نورو سیمو ته انتقال کړي، ځکه داسې انګېرل کېږي چې په پاکستان کې د ترورېستي پېښو زیاتوالی همدغو کډوالو پورې تړاو لري۔

وروسته له هغه چې طالبانو د ۲۰۲۱ م کال په اګست میاشتې کې پر افغانستان بیا واکمن شول، د دغې ډلې جنګیالیو په سرحدي سیمو کې څو ځلې له پاکستاني ځواکونو سره نښتې کړې دي چې له امله یې د کابل او اسلام اباد اړیکې ترینګلې شوې دي